hotchpotch/miracl-hf-unified huggingface dataset:
โวลเตจ
แรงดันไฟฟ้า () หรือ ความต่างศักย์ไฟฟ้า (), หรือ โวลเทจ หรือ แรงตึงไฟฟ้า (), หรือ ความดันไฟฟ้า () (สัญลักษณ์ หรือ )) คือความแตกต่างในพลังงานศักย์ไฟฟ้าระหว่างจุดสองจุดต่อหน่วยประจุไฟฟ้า แรงดันไฟฟ้าระหว่างจุดสองจุดจะมีค่าเท่ากับงานที่ทำต่อหน่วยประจุต้านกับสนามไฟฟ้าคงที่เพื่อเคลื่อนย้ายประจุระหว่างจุดสองจุดและมีการวัดในหน่วยเป็น "โวลต์" (จูลต่อคูลอมบ์)
แรงดันไฟฟ้าอาจเกิดจากสนามไฟฟ้าสถิต หรือจากกระแสไฟฟ้าไหลผ่านสนามแม่เหล็ก หรือจากสนามแม่เหล็กที่แปรตามเวลาหรือทั้งสามอย่างรวมกัน โวลต์มิเตอร์สามารถใช้ในการวัดแรงดันไฟฟ้า (หรือความต่างศักย์) ระหว่างจุดสองจุดในระบบ; บ่อยครั้งที่ศักย์อ้างอิงทั่วไปเช่นกราวด์ของระบบจะถูกนำมาใช้เป็นหนึ่งในจุดที่ใช้วัด แรงดันไฟฟ้าอาจหมายถึงแหล่งที่มาของพลังงาน (แรงเคลื่อนไฟฟ้า) หรือพลังงานที่หายไป, ที่ถูกใช้หรือที่ถูกเก็บไว้ (แรงดันตกคร่อม)
กำหนดให้จุดสองจุดในที่ว่างเป็น A และ B, แรงดันไฟฟ้าที่มี ศักย์ไฟฟ้า แตกต่างกันระหว่างจุดสองจุดนั้น จากนิยามของศักย์ไฟฟ้าว่า:
แรงดันไฟฟ้าเป็นพลังงานศักย์ไฟฟ้าต่อหน่วยประจุ มีหน่วยวัดเป็นจูลต่อคูลอมบ์ (= โวลต์) มันก็มักจะหมายถึง "ศักย์ไฟฟ้า" ด้วยเช่นกัน ซึ่งมันจะต้องแตกต่างจากพลังงานศักย์ไฟฟ้าโดยการสังเกตว่า "ศักย์" เป็นปริมาณ "ต่อหน่วยประจุ" เช่นเดียวกับพลังงานศักย์กล ศักย์ที่เป็นศูนย์สามารถถูกเลือกที่จุดใด ๆ ก็ได้ ดังนั้นความแตกต่างในแรงดันไฟฟ้าเป็นปริมาณที่มีความหมายทางกายภาพ ความแตกต่างในแรงดันไฟฟ้าที่วัดได้เมื่อมีการเคลื่อนที่จากจุด A ไปยังจุด B จะเท่ากับงานที่จะต้องทำ ต่อหน่วยประจุ ต้านกับสนามไฟฟ้าที่จะเคลื่อนย้ายประจุจาก A ไป B. แรงดันไฟฟ้าระหว่างปลายทั้งสองข้างของเส้นทางหนึ่งเป็นพลังงานทั้งหมดที่จำเป็นในการเคลื่อนย้ายประจุไฟฟ้าขนาดเล็กไปตามเส้นทางนั้น หารด้วยขนาดของประจุ ตามการคำนวนนี้จะถูกแสดงเป็น เส้นผลรวม ของ สนามไฟฟ้า และอัตราเวลาของการเปลี่ยนแปลงของสนามแม่เหล็กไปตามเส้นทางนั้น ในกรณีทั่วไปทั้งสนามไฟฟ้าแบบคงที่ (ไม่เปลี่ยนแปลง) และสนามแม่เหล็กไฟฟ้าแบบไดนามิก (เปลี่ยนตามเวลา) จะต้องถูกรวมอยู่ในการกำหนดแรงดันไฟฟ้าระหว่างจุดสองจุด
ในอดีตปริมาณนี้ยังได้ถูกเรียกว่า "tension" และ "pressure" pressure ในขณะนี้ล้าสมัยไปแล้ว แต่ tension ยังคงใช้อยู่ ตัวอย่างเช่นในวลี "high tension" (HT) ซึ่งเป็นที่นิยมใช้ในด้านอิเล็กทรอนิกส์เกี่ยวกับ thermionic วาล์ว (หลอดสุญญากาศ)
แรงดันไฟฟ้าถูกกำหนดเพื่อให้วัตถุที่มีประจุลบถูกดึงไปทาง​​แรงดันไฟฟ้าที่สูงกว่า ในขณะที่วัตถุที่มีประจุบวกจะถูกดึงไปทาง​​แรงดันไฟฟ้าที่ต่กว่าำ ดังนั้น กระแสตามธรรมเนียมปฏิบัติ () ในลวดหรือ ตัวต้านทาน มักจะไหลจากแรงดันไฟฟ้าที่สูงกว่าไปยังแรงดันไฟฟ้าที่ต่ำกว่า กระแสสามารถจะไหลจากแรงดันไฟฟ้าที่ต่ำกว่าไปสู่แรงดันไฟฟ้าที่สูงขึ้นได้ แต่เฉพาะเมื่อ แหล่งจ่ายพลังงาน จะปรากฏเพื่อ "ผลัก" มันต้านกับสนามไฟฟ้าฝ่ายตรงข้าม ยกตัวอย่างเช่นภายใน แบตเตอรี่ ปฏิกิริยาเคมีให้พลังงานที่จำเป็นสำหรับกระแสให้ไหลจากขั้วลบไปขั้วบวก
สนามไฟฟ้าไม่ได้เป็นเพียงปัจจัยเดียวในการกำหนดการไหลของประจุในวัสดุหนึ่ง และวัสดุที่แตกต่างกันจะพัฒนาโดยธรรมชาติเพื่อสร้างความต่างศักย์ไฟฟ้าที่สมดุล (ดูเพิ่มเติมในศักย์ของกัลวานี ศักย์ไฟฟ้าของวัสดุหนึ่งไม่ได้แม้แต่จะมีการกำหนดปริมาณไว้เป็นอย่างดี เนื่องจากมันแปรไปตามขนาดของโมเลกุล แทนที่จะเป็นอย่างนั้นนิยามของแรงดันไฟฟ้าที่ให้ความสะดวกมากขึ้นสามารถพบได้ในหลักการของ ระดับของแฟร์มี () ในกรณีนี้แรงดันไฟฟ้าระหว่างสองบอดี้เป็น งานทางอุณหพลศาสตร์ ที่จำเป็นต้องใช้เพื่อเคลื่อนย้ายหนึ่งหน่วยของประจุระหว่างบอดี้นั้น คำนิยามนี้เป็นจริงเนื่องจากโวลต์มิเตอร์สามารถวัดงานนี้ได้จริง ๆ ไม่ใช่ค่าความต่างศักย์ไฟฟ้า
ประเทศจอร์แดนในเอเชียนเกมส์ 2010
ประเทศจอร์แดน เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
ประเทศเนปาลในเอเชียนเกมส์ 2010
ประเทศเนปาล เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553
เพลงโหมโรงคลื่นกระทบฝั่ง
เพลงโหมโรงคลื่นกระทบฝั่ง เพลงไทยในรูปแบบเพลงโหมโรงเป็นเพลงพระราชนิพนธ์ลำดับที่ 3 และลำดับสุดท้ายใน พระบาทสมเด็จพระปกเกล้าเจ้าอยู่หัว ซึ่งทรงพระราชนิพนธ์ขณะประทับอยู่ ณ วังไกลกังวล
เพลงพระราชนิพนธ์เพลงนี้ทรงแปลงจากเพลงไทยเดิมชื่อ คลื่นกระทบฝั่งสองชั้น โดยทรงแปลงให้เป็นเพลงสามชั้นซึ่งมีลักษณะเป็นเพลงช้านอกจากนี้ยังทรงใส่ ลูกล้อ และ ลูกขัด ตามแบบตะวันตกลงไปด้วย
เดิมทรงมีพระราชประสงค์ที่จะใส่คำร้องลงไปในเพลงพระราชนิพนธ์เพลงนี้ตามอย่าง เพลงราตรีประดับดาวเถา และ เพลงเขมรลออองค์เถา แต่เป็นที่น่าเสียดายว่าทรงสละราชสมบัติเสียก่อนทำให้เพลงพระราชนิพนธ์เพลงนี้มีแต่ทำนองไม่มีคำร้อง
เส้นเมริเดียนที่ 88 องศาตะวันออก
เส้นเมริเดียนที่ 88 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 88 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 92 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 88 องศาตะวันออกลากผ่านพื้นที่ดังนี้:
เมืองภูวง
เมืองภูวง () เป็นเมืองของแขวงอัตตะปือ ตั้งอยู่ทางตอนใต้ของประเทศลาว
หลวงพงษ์พิบูลย์ (เจ้าพรหม วงศ์พระถาง)
หลวงพงษ์พิบูลย์ (เจ้าพรหม วงศ์พระถาง) มีนามเดิมว่า เจ้าน้อยพรหม วงศ์พระถาง อดีตกรมการพิเศษจังหวัดแพร่ เป็นบุตรในพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่ และเจ้าผู้ครองนครแพร่
หลวงพงษ์พิบูลย์ (เจ้าพรหม วงศ์พระถาง) มีนามเดิมว่า เจ้าน้อยพรหม เกิดเมื่อปี พ.ศ. 2413 เป็นบุตรของพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่ ตำแหน่งปกครองในเค้าสนามหลวงเมืองนครแพร่ และท่านได้รับตำแหน่งเป็นกรมการพิเศษจังหวัดแพร่ เล่ากันว่าท่านเป็นผู้มีความละเอียดถี่ถ้วน มีความมัธยัสถ์ ขยันและเก่งในการทำธุรกิจ ซึ่งก็ทำให้ครอบครัวท่านร่ำรวย และมีชื่อเสียงในสมัยนั้น
หลวงพงษ์พิบูลย์ สมรสกับเจ้าสุนันตา วงศ์บุรี ธิดาในพระยาบุรีรัตน์ (หนู มหายศปัญญา) กับเจ้าคำ มหายศปัญญา(ธิดาบุญธรรมในแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย) แต่ไม่มีบุตรธิดาด้วยกัน จึงได้รับหลาน 2 คน มาเป็นบุตรบุญธรรม คือ
บุตรธิดาของเจ้าคำมูล และเจ้าไข่แก้ว ทิพย์วิชัย
หลวงพงษ์พิบูลย์ (เจ้าน้อยพรหม วงศ์พระถาง) ถึงแก่อนิจกรรม เมื่อปี พ.ศ. 2479 สิริอายุ 66 ปี
หลวงพงษ์พิบูลย์ (เจ้าพรหม วงศ์พระถาง) นอกจากรับราชการแล้ว ท่านยังมีอาชีพในการทำป่าไม้สัมประทานในเขตเมืองนครแพร่ โดยสืบทอดจากพระยาบุรีรัตน์ (หนู มหายศปัญญา) ผู้เป็นพ่อตา
หลวงพงษ์พิบูลย์ (เจ้าพรหม วงศ์พระถาง) และภรรยาของท่าน คือ เจ้าสุนันตา วงศ์บุรี ได้เป็นผู้นำในการก่อสร้างวิหารใหม่วัดพงษ์สุนันท์ ซึ่งวิหารหลังเดิมได้พังทลายลงเพราะเกิดน้ำท่วมในปี พ.ศ. 2472 และทำสังฆกรรมไม่ได้หลายปี ต่อมาพระมหาโกศล อคฺควีโร ได้เปลี่ยนชื่อวัดเป็น วัดพงษ์สุนันท์ เพื่อให้เกียรติแก่ท่านและภรรยาที่เป็นผู้บูรณปฏิสังขรณ์ ปัจจุบันได้รับการบูรณปฏิสังขรณ์ จากเจ้าไข่มุกต์ และเจ้าทองด้วง วงศ์บุรี ซึ่งเป็นบุตรบุญธรรมของหลวงพงษ์พิบูลย์ได้ร่วมกับคณะศรัทธาทั่วไปอุปถัมภ์วัดนี้ตลอดมาถึงปัจจุบัน
เมืองบุนเหนือ
เมืองบุนเหนือ () เป็นเมืองที่อยู่ทางตะวันตกของแขวงพงสาลี ซึ่งเป็นแขวงตั้งอยู่ทางเหนือของประเทศลาว อยู่ห่างจากเมืองพงสาลีไปทางทิศตะวันตกประมาณ 40 กิโลเมตร เมืองบุนเหนือติดต่อกับประเทศจีนทางทิศตะวันตก
ประเทศอุซเบกิสถานในเอเชียนเกมส์ 2006
ประเทศอุซเบกิสถาน เข้าร่วมแข่งขันกีฬาเอเชียนเกมส์ ครั้งที่ 15 ค.ศ. 2006 (พ.ศ. 2549) จะจัดขึ้นที่ โดฮา กาตาร์ ระหว่างวันที่ 1 ธันวาคม ถึง 15 ธันวาคม พ.ศ. 2549
"บทความเกี่ยวกับกีฬา นักกีฬา หรือทีมกีฬานี้ยังเป็นโครง คุณสามารถช่วยวิกิพีเดียได้โดยเพิ่มข้อมูล ดูเพิ่มที่โครงการวิกิกีฬา"
ประเทศฟิลิปปินส์ในซีเกมส์ 2009
ประเทศฟิลิปปินส์ ส่งนักกีฬาเข้าร่วมการแข่งขันกีฬาซีเกมส์ 2009 (ซีเกมส์ ครั้งที่ 25) ณ นครหลวงเวียงจันทน์ ประเทศลาว ซึ่งมีพิธีเปิดอย่างเป็นทางการในวันที่ 9 ธันวาคม พ.ศ. 2552 และพิธีปิดในวันที่ 18 ธันวาคม พ.ศ. 2552
ประเทศบรูไนในซีเกมส์ 2011
ประเทศบรูไน ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
ให้ยืม-เช่า
นโยบายให้ยืม-เช่า () มีชื่ออย่างเป็นทางการว่า "รัฐบัญญัติส่งเสริมการป้องกันสหรัฐ" (), (Pub.L. 77–11, H.R. 1776, 55 Stat. 31, ตรา 11 มีนาคม ค.ศ. 1941) เป็นโครงการซึ่งสหรัฐจัดหาอาหาร น้ำมันและยุทโธปกรณ์แก่ฝรั่งเศสเสรี สหราชอาณาจักร สาธารณรัฐจีน และต่อมาสหภาพโซเวียตและชาติสัมพันธมิตรอื่นระหว่าง ค.ศ. 1941 ถึงเดือนสิงหาคม ค.ศ. 1945 ซึ่งรวมเรือรบและเครื่องบินรบ ตลอดจนอาวุธอื่น มีการลงนามเป็นกฎหมายเมื่อวันที่ 11 มีนาคม ค.ศ. 1941 และสิ้นสุดเมื่อเดือนกันยายน ค.ศ. 1945 โดยทั่วไป การช่วยเหลือนั้นไม่คิดราคา แต่ให้คืนเครื่องมือบางอย่าง (เช่น เรือ) หลังสงคราม เพื่อเป็นการตอบแทน สหรัฐได้รับเช่าฐานทัพบกและเรือในดินแดนฝ่ายสัมพันธมิตรระหว่างสงคราม
มีการส่งกำลังบำรุงรวม 50,100 ล้านดอลลาร์สหรัฐ (เทียบเท่า 659,000 ล้านดอลลาร์สหรัฐปัจจุบัน) หรือ 17% ของรายจ่ายสงครามทั้งหมดของสหรัฐ โดยทั้งหมด 31,400 ล้านดอลลาร์สหรัฐถูกส่งไปบริเตน 11,300 ล้านดอลลาร์สหรัฐถูกส่งไปสหภาพโซเวียต 3,200 ล้านดอลลาร์สหรัฐถูกส่งไปฝรั่งเศส 1,600 ล้านดอลลาร์สหรัฐถูกส่งไปจีน และอีก 2,600 ล้านดอลลาร์สหรัฐถูกส่งไปฝ่ายสัมพันธมิตรอื่น นโยบายให้ยืม-เช่าย้อนกลับประกอบด้วยบริการอย่างการเช่าฐานทัพซึ่งให้แก่สหรัฐ รวมเป็น 7,800 ล้านดอลลาร์สหรัฐ ซึ่งในจำนวนนี้ 6,800 ล้านดอลลาร์สหรัฐมาจากบริเตนและเครือจักรภพ เงื่อนไขของความตกลงกำหนดให้ใช้ยุทโธปกรณ์จนคืนหรือถูกทำลาย ในทางปฏิบัติ มีการคืนยุทโธปกรณ์น้อยมาก มีการขายกำลังบำรุงที่มาถึงหลังวันสิ้นสุดในราคาที่ลดมาก 1,075 ล้านปอนด์ โดยใช้เงินกู้ระยะยาวจากสหรัฐ แคนาดาดำเนินโครงการคล้ายกันที่เรียก ความช่วยเหลือร่วมกัน ซึ่งส่งเงินกู้ 1,000 ล้านดอลลาร์สหรัฐ และกำลังบำรุงและบริการมูลค่า 3,400 ล้านดอลลาร์สหรัฐแก่บริเตนและฝ่ายสัมพันธมิตรอื่น
โครงการนี้ยุติการแสร้งเป็นกลางของสหรัฐอย่างชะงัดและเป็นก้าวเด็ดขาดจากนโยบายไม่แทรกแซง ซึ่งครอบงำความสัมพันธ์ระหว่างประเทศของสหรัฐตั้งแต่ ค.ศ. 1931
ประเทศลาวในซีเกมส์ 2011
ประเทศลาว ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
ปอร์เช่ คาร์เรรา จีที
ปอร์เช่ คาร์เรรา จีที () (หรือในรหัส 980) เป็นรถยนต์นั่งเปิดประทุนสมรรถนะสูง เครื่องยนตร์กลางลำท้าย ขับเคลื่อนสองล้อท้าย (RWD) 2 ประตู 2 ที่นั่ง ผลิตโดยบริษัท ปอร์เช่ เอจี ระหว่างปี ค.ศ. 2004-2007 ในไลพ์ซิก ประเทศเยอรมนี คาร์เรรา จีที ถือเป็นรถรุ่นพิเศษของปอร์เช่ ที่ใช้เครื่องยนตร์แตกต่างจากรุ่นอื่น ๆ คือใช้เครื่องยนตร์ V10 แทน H6 ซึ่งถือเป็นการใช้เครื่องยนตร์ที่มีลูกสูบมากที่สุดที่ใช้ในรถวิ่งถนนของปอร์เช่
คาร์เรรา จีที ใช้เครื่องยนตร์ขนาด 5.7 ลิตร V10 DOHC สามารถสร้างแรงม้าได้ถึง 605 hp (450 kW) รถใช้ระบบเกียร์ธรรมดา 6 จังหวะ ตัวถังประกอบขึ้นจากคาร์ไฟเบอร์แท้ สามารถทำความเร็วสูงสุดอ้างจากทางปอร์เช่ได้ที่ 330 กม./ชม. (205 ไมล์/ชม.) และทำอัตราเร่ง 0-100 กม./ชม. ด้วยเวลาเพียง 3.5 วินาที
ในอดีตทางปอร์เช่ได้กล่าวที่จะสร้างถึง 1,500 คัน แต่สุดท้ายก็ไม่ดำเนินการต่อและยุติสายการผลิตลงในปี ค.ศ. 2007 จนทำให้ผลิตออกมาได้เพียง 1,270 คัน โดยมีถึง 604 คัน ในทวีปอเมริกาเหนือ ซึ่งแต่ละคันมีราคาสูงถึง US$448,000 นิตยสาร "สปอร์ตคาร์อินเตอร์เนชันแนล" ได้จัดอันดับคาร์เรรา จีที ในอันดับที่ 1 บนรายชื่อ "ท็อปรถสปอร์ตแห่งยุค 2000" (Top Sports Cars of the 2000s) และอันดับ 8 บนหัวข้อ "รายชื่อท็อปรถสปอร์ตตลอดกาล" (Top Sports Cars of All Time list)
มายา ตอการ์สกา
มายา ตอการ์สกา (; 22 กุมภาพันธ์ ค.ศ. 1991 –) เป็นนักวอลเลย์บอลชาวโปแลนด์ เธอเล่นในตำแหน่งตัวบล็อกกลาง และเป็นตัวแทนของทีมชาติโปแลนด์
ในปี ค.ศ. 2009 เธอได้เลือกให้เป็นตัวแทนทีมชาติโปแลนด์ครั้งแรก ตั้งแต่ปี ค.ศ. 2012 เธอได้รับเลือกให้เป็นผู้เล่นหลัก และในการแข่งขันวอลเลย์บอลเวิลด์กรังด์ปรีซ์ 2013 เธอได้เป็นผู้เล่นหลัก
วัคซีนป้องกันเชื้อฮีโมฟิลุส อินฟลูเอนซา ชนิดบี
วัคซีนป้องกันเชื้อฮีโมฟิลุส อินฟลูเอนซา (Haemophilus influenzae) ชนิดบี เป็นวัคซีนที่ใช้เพื่อป้องกันการติดเชื้อฮีโมฟิลุส อินฟลูเอนซา ชนิดบี (ฮิบ) ในประเทศที่ได้กำหนดให้วัคซีนนี้เป็นวัคซีนพื้นฐาน อัตราการติดเชื้อฮิบขั้นรุนแรงนั้นได้ลดลงมากกว่า 90% ดังนั้นจึงส่งผลให้อัตราของภาวะเยื่อหุ้มสมองอักเสบ ปอดบวมและฝากล่องเสียงอักเสบลดลงตามไปด้วย
ทั้งองค์การอนามัยโลกและศูนย์ควบคุมโรคติดต่อได้แนะนำให้มีการใช้วัคซีนนี้ ทั้งนี้ควรให้วัคซีนจำนวนสองหรือสามเข็มก่อนที่เด็กจะอายุครบหกเดือน อายุที่แนะนำสำหรับการให้วัคซีนเข็มแรกคือประมาณหกสัปดาห์และระยะห่างระหว่างการให้วัคซีนแต่ละครั้งคือสี่สัปดาห์ ถ้ามีการให้วัคซีนเพียงสองครั้ง ก็แนะนำว่าควรให้วัคซีนอีกหนึ่งเข็มในภายหลัง การให้วัคซีนสามารถทำได้โดยการฉีดเข้ากล้ามเนื้อ
ผลข้างเคียงขั้นรุนแรงนั้นพบได้น้อยมาก การเกิดความเจ็บปวดที่ตำแหน่งการฉีดวัคซีนพบได้ประมาณ 20 ถึง 25% ส่วนการมีไข้มีเพียง 2% ทั้งนี้ไม่มีข้อมูลที่ชัดเจนของการเกิดปฏิกิริยาภูมิแพ้ขั้นรุนแรง วัคซีนฮิบมีทั้งแบบวัคซีนเดี่ยวและวัคซีนรวมที่ให้ร่วมกับวัคซีนตัวอื่น ซึ่งได้แก่ วัคซีนโรคคอตีบ/บาดทะยัก/ไอกรน และการให้ร่วมกับวัคซีนไวรัสตับอักเสบบีและวัคซีนตัวอื่นๆ ปัจจุบันการให้วัคซีนฮิบทั้งหมดเป็นการให้ในฐานะวัคซีนควบคู่
การผลิตวัคซีนฮิบเกิดขึ้นครั้งเมื่อปี 2520 และหลังจากปี 2533 ก็ได้มีการเปลี่ยนไปใช้วัคซีนซึ่งมีสูตรผสมที่มีประสิทธิภาพมากกว่าแทน นับตั้งแต่ปี 2556 ประเทศต่างๆ จำนวน 184 ประเทศได้กำหนดให้วัคซีนนี้เป็นวัคซีนพื้นฐานสำหรับประเทศของตน วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนสำหรับห้าโรคสำคัญ (pentavalent vaccine) ซึ่งมีฮิบรวมอยู่ด้วยคือ 15.40 เหรียญสหรัฐฯ ต่อหนึ่งเข็ม ในสหรัฐอเมริการาคาจะอยู่ที่ประมาณ 25 ถึง 50 เหรียญสหรัฐฯ ต่อหนึ่งเข็ม
สุริยุปราคา 20 มีนาคม พ.ศ. 2577
สุริยุปราคาเต็มดวงจะเกิดขึ้นในวันที่ 20 มีนาคม พ.ศ. 2577 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพเคลื่อนไหวแนวเส้นทาง
แขวงอาโม
อาโม () เป็นแขวงทางใต้ของเขตเติมบูรง มีพรมแดนติดกับแขวงบาตูอาโปยทางทิศตะวันออกเฉียงเหนือ ทิศตะวันออกและทางใต้ติดกับรัฐซาราวะก์ ประเทศมาเลเซีย ทิศตะวันตกติดกับแขวงโบโกะก์ และทิศตะวันตกเฉียงเหนือติดกับแขวงบางาร์
การทดสอบวีเบอร์
การทดสอบวีเบอร์ () เป็นการตรวจคัดกรองการได้ยินอย่างหนึ่ง สามารถตรวจหาภาวะสูญเสียการได้ยินจากการนำเสียงและจากประสาทหูเสื่อมของหูข้างเดียวได้ การทดสอบนี้ได้ชื่อตาม Ernst Heinrich Weber (1795-1878)
พอล ไรอัน
พอล ไรอัน (ภาษาอังกฤษ; Paul Davis Ryan; เกิด 29 มกราคม พ.ศ. 2511) เป็นนักการเมืองชาวอเมริกัน ดำรงตำแหน่งเป็นประธานสภาผู้แทนราษฎรสหรัฐอเมริกาคนที่ 54 และคนปัจจุบัน ตั้งแต่วันที่ 29 ตุลาคม พ.ศ. 2558 ไรอันเป็นหนึ่งในสมาชิกของพรรครีพับลิกัน
วัคซีนตับอักเสบบี
วัคซีนไวรัสตับอักเสบบีเป็นวัคซีนป้องกันไวรัสตับอักเสบบี ข้อแนะนำสำหรับการให้วัคซีนเข็มแรกคือภายใน 24 ชั่วโมงหลังจากที่เด็กคลอดและหลังจากนั้นก็ควรให้วัคซีนเข็มที่สองหรือสามต่อไป ซึ่งรวมถึงเด็กที่มีภูมิคุ้มกันต่ำ เช่นเด็กที่ติดเชื้อเฮชไอวี/เอดส์ และเด็กที่คลอดก่อนกำหนด การให้วัคซีนนี้ในฐานะวัคซีนสร้างภูมิคุ้มกันขั้นพื้นฐานแก่ผู้ที่มีสุขภาพดีนั้นพบว่าสามารถป้องกันโรคได้มากกว่า 95%
ข้อแนะนำสำหรับกลุ่มประชากรที่มีความเสี่ยงสูงคือทำการตรวจเลือดเพื่อยืนยันความมีประสิทธิภาพในการป้องกันโรค ส่วนกลุ่มผู้ที่มีภูมิคุ้มกันต่ำอาจจำเป็นต้องให้วัคซีนเพิ่มเติม แต่ไม่ใช่สิ่งจำเป็นสำหรับคนส่วนใหญ่ สำหรับกลุ่มผู้ติดเชื้อไวรัสตับอักเสบบีและไม่มีภูมิคุ้มกันโรค ก็ควรจะให้อิมมูน โกลบูลินของไวรัสตับอักเสบบีร่วมกับการให้วัคซีน การให้วัคซีนสามารถทำได้โดยการฉีดเข้ากล้ามเนื้อ
ผลข้างเคียงขั้นรุนแรงของไวรัสตับอักเสบบีนั้นพบได้น้อยมาก ทั้งนี้อาจเกิดความเจ็บปวดที่ตำแหน่งการฉีดวัคซีนบ้าง การใช้วัคซีนนี้กับผู้ที่อยู่ในระหว่างการตั้งครรภ์หรือระหว่างการให้นมบุตรนั้นมีความปลอดภัย วัคซีนนี้ไม่มีความเกี่ยวข้องกับกลุ่มอาการกิลแลง-บาร์เร ปัจจุบันวัคซีนนี้มีการผลิตโดยใช้เทคโนโลยีดีเอ็นเอสายผสม ซึ่งมีทั้งวัคซีนแบบเดี่ยวและแบบผสมร่วมกับวัคซีนตัวอื่นๆ
ประเทศสหรัฐอเมริกาได้อนุมัติการใช้วัคซีนป้องกันไวรัสตับอักเสบบีเป็นครั้งแรกเมื่อปี 2524 ส่วนวัคซีนรุ่นที่มีความปลอดภัยมากยิ่งขึ้นนั้นออกวางจำหน่ายในตลาดครั้งแรกเมื่อปี 2529 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพขั้นพื้นฐาน นับตั้งแต่ปี 2557 ราคาขายส่งของวัคซีนอยู่ที่ระหว่าง 0.58 ถึง 13.20 เหรียญสหรัฐฯ ต่อหนึ่งเข็ม ในสหรัฐอเมริการาคาจะอยู่ที่ประมาณ 50 ถึง 100 เหรียญสหรัฐฯ
ระบบลีกฟุตบอลไทย
ระบบลีกฟุตบอลไทย หมายถึงระบบในวงการฟุตบอลสโมสรของประเทศไทย ประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น
ระบบลีกฟุตบอลไทย ถือกำเนิดขึ้นอยางไม่เป็นทางการในปี พ.ศ. 2508 ซึ่ง สมาคมฟุตบอลแห่งประเทศไทย ในพระบรมราชูปถัมภ์ ก่อตั้งการแข่งขันเพิ่มเติมทั้ง ถ้วยพระราชทานประเภท ค. และ ถ้วยพระราชทานประเภท ง. เพื่อรองรับระบบการแข่งขันเป็นระดับชั้นตามสมาคมฟุตบอลอังกฤษ (การแข่งขันที่มีอยู่เดิมคือ ถ้วยพระราชทานประเภท ก. และ ถ้วยพระราชทานประเภท ข.) และก่อตั้งขึ้นอย่างเป็นทางการในปี พ.ศ. 2539 เมื่อสมาคมฯ ก่อตั้งการแข่งขันไทยพรีเมียร์ลีกขึ้นมา รวมทั้งไทยลีกดิวิชั่น 1 ในปี พ.ศ. 2540 และ ไทยลีกดิวิชั่น 2 ในปี พ.ศ. 2550 และในปี พ.ศ. 2559 ได้ยุบถ้วย ข., ค. และ ง. รวมกันเป็น ไทยลีก อเมเจอร์ ทัวร์นาเมนต์ กับก่อตั้งไทยลีก 3 และโอนถ้วย ก. ไปเป็นถ้วยของไทยลีก (ชื่อใหม่ของไทยพรีเมียร์ลีก), ถ้วย ข. เป็นถ้วยสำหรับแชมป์ ไทยลีก 2, ถ้วย ค. เป็นถ้วยสำหรับแชมป์ ไทยลีก 3 และถ้วย ง. เป็นถ้วยสำหรับแชมป์ ไทยลีก 4
ในปี 2459 สมาคมกีฬาฟุตบอลแห่งประเทศไทย จัดตั้งถ้วยใหญ่ และถ้วยน้อยขึ้น เพื่อวัตถุประสงค์ในการแข่งขันฟุตบอลประจำปีในประเทศไทย
มีการก่อตั้ง ฟุตบอลถ้วยพระราชทาน โดยเปลี่ยนชื่อถ้วยใหญ่และถ้วยน้อยเป็นฟุตบอลชิงถ้วยพระราชทานประเภท ก. และฟุตบอลชิงถ้วยพระราชทานประเภท ข. ตามลำดับ พร้อมกับก่อตั้งฟุตบอลชิงถ้วยพระราชทานประเภท ค. และฟุตบอลชิงถ้วยพระราชทานประเภท ง.
ได้มีการจัดตั้งฟุตบอลลีกอาชีพเป็นครั้งแรก พร้อมกับให้ฟุตบอลชิงถ้วยพระราชทาน ก. เป็นการแข่งขันระหว่างผู้ชนะเลิศกับรองชนะเลิศของไทยพรีเมียร์ลีก
สมาคมฟุตบอลไทยได้มีการจัดตั้งลีกในชื่อโปรวินเชียลลีก เพื่อที่ขยายวงการฟุตบอลอาชีพไปทั่วประเทศ อย่างไรก็ตามมีเพียงทีมจากไทยลีกเท่านั้นที่มีโอกาสได้รับสิทธิในการแข่งขันฟุตบอลระดับเอเชียอย่างเอเอฟซีแชมเปียนส์ลีก และเอเอฟซีคัพ ในปี 2546 โปรวินเชียลลีกได้ไปอยู่ภายใต้การดูแลของการกีฬาแห่งประเทศไทย
การกีฬาแห่งประเทศไทยได้เปลี่ยนระบบของโปรวินเชียลลีกเป็นโปรลีก 1 และโปรลีก 2
ในปี 2548 ได้เริ่มมีแนวคิดในการรวมไทยลีกกับโปรวินเชียลลีกเข้าด้วยกันชลบุรี เอฟซี และสุพรรณบุรี เอฟซี ได้เป็นตัวแทนจากโปรวินเชียลลีกที่เข้ามาเล่นในไทยลีก จากการได้ตำแหน่งชนะเลิศและรองชนะเลิศตามลำดับ
ไดมีการรวมโปรวินเชียลลีก(ที่ถูกเปลียนชื่อเป็น โปรเฟสชันแนลลีก) กับไทยลีกเข้าด้วยกัน โดยให้โปรลีก 1 เป็นลีกระดับสองเทียบเท่ากับไทยลีกดิวชั่น 1 และโปรลีก 2 เป็นลีกระดับสามเทียบเท่ากับฟุตบอลชิงถ้วยพระราชทานถ้วย ข. และไทยลีกดิวิชั่น 2 ที่ถูกก่อตั้งขึ้นมาใหม่การเลื่อนชั้น-ตกชั้น
ไทยพรีเมียร์ลีก 
ทีมอันดับที่ 1 ได้สิทธิ์ไปเล่นฟุตบอลเอเอฟซีแชมเปี้ยนส์ลีกรอบแบ่งกลุ่ม
ทีมอันดับที่ 2 ได้สิทธิ์ไปเล่นฟุตบอลเอเอฟซีแชมเปี้ยนส์ลีกรอบคัดเลือก
ทีมอันดับที่ 16-18 (3 อันดับสุดท้าย) ถูกลดชั้นไปเล่นในดิวิชัน 1
ไทยลีกดิวิชัน 1
ทีมอันดับที่ 1-3 ได้สิทธิ์เลื่อนชั้นไปเล่นในไทยพรีเมียร์ลีก ทีมอันดับที่ 15-18 (4 อันดับสุดท้าย ถูกลดชั้นไปเล่นในลีกภูมิภาค ดิวิชัน 2
ลีกภูมิภาค ดิวิชัน 2 
ทีมอันดับที่ 1 และ 2 ของทั้งสองสายจากรอบมินิลีก (รวม 4 ทีม) ได้สิทธิ์เลื่อนชั้นไปเล่นในไทยลีกดิวิชัน 1 (มินิลีกมี 12 ทีม แบ่งเป็นสายละ 6 ทีม ซึ่งมาจาก 2 ทีมแชมป์ของแต่ละภาค รวมเป็น 10 ทีมบวกกับ ทีมอันดับ 3 ที่ดีที่สุดอีก 2 ทีมจาก 3 ภาค คือภาคกลาง,ภาคเหนือ และภาคตะวันออกเฉียงเหนือ รวมเป็น 12 ทีม)
เฟเบียน แบรนดี
เฟเบียน แบรนดี นักฟุตบอลชาวเซนต์คิตส์และเนวิส ปัจจุบันเล่นในตำแหน่งกองหน้าให้กับสโมสรอุบล ยูเอ็มที ยูไนเต็ด ในระดับไทยลีกดิวิชัน 1
แบรนดี เกิดที่เมืองแมนเชสเตอร์และเริ่มต้นเป็นนักฟุตบอลอาชีพกับสโมสรฟุตบอลแมนเชสเตอร์ ยูไนเต็ด แต่ไม่อาจสอดแทรกขึ้นมาสู่ทีมชุดใหญ่ของสโมสรได้ ก่อนจะถูกปล่อยตัวไปเล่นให้กับสวอนซี ซิตี, เฮเรฟอร์ด ยูไนเต็ด และจิลลิงแฮม ด้วยสัญญายืมตัว
หลังจากหมดสัญญากับแมนเชสเตอร์ ยูไนเต็ดในเดือนกรกฎาคม ปี 2010 แบรนดี ย้ายไปเล่นในระดับฟุตบอลลีกวันกับสโมสรฟุตบอลนอตส์ เคาน์ตี ในเดือนกุมภาพันธ์ 2011 แต่ก็ถูกปล่อยตัวออกจากทีมเมื่อจบฤดูกาล จากนั้นเขาย้ายไปเล่นฟุตบอลที่ประเทศกรีซในระยะเวลาสั้นๆกับสโมสรพาเนโตลิกอส
เดือนกรกฎคม 2012 แบรนดี กลับมาที่อังกฤษอีกครั้งเพื่อเล่นให้กับวอลซอล ก่อนจะย้ายไปเล่นให้กับสโมสรฟุตบอลเชฟฟีลด์ ยูไนเต็ด ในฤดูกาล 2013–14
ฤดูกาล 2559 แบรนดี ย้ายมาเล่นฟุตบอลในทวีปเอเชียเป็นครั้งแรกที่ประเทศไทย กับสโมสรฟุตบอลอุบล ยูเอ็มที ยูไนเต็ด ในระดับไทยลีก ดิวิชัน 1
โดยเฟเบียน แบรนดี ลงสนามให้กับอุบล ยูเอ็มที ยูไนเต็ด เป็นนัดแรกเมื่อวันที่ 6 มีนาคม 2559 ในการแข่งขันไทยลีก ดิวิชัน 1นัดที่บุกไปชนะสโมสร พีทีที ระยอง 0–2 ที่สนามพีทีที สเตเดียม และยิงประตูแรกให้สโมสรได้เมื่อวันที่ 30 มีนาคม ในนัดที่ชนะสโมสรฟุตบอลขอนแก่น ยูไนเต็ด 4–2 ที่สนามกีฬาทุ่งบูรพา
วัคซีนตับอักเสบเอ
วัคซีนไวรัสตับอักเสบเอเป็นวัคซีนที่สามารถป้องกันเชื้อไวรัสตับอักเสบเอ ความมีประสิทธิภาพของวัคซีนนี้อยู่ที่ประมาณ 95% และคงประสิทธิภาพเป็นเวลาอย่างน้อยสิบห้าปีและอาจยืนยาวไปตลอดชีวิต จำนวนการให้วัคซีนที่แนะนำคือสองเข็ม โดยให้เข็มแรกเมื่อเด็กอายุครบหนึ่งขวบ การให้วัคซีนสามารถทำได้โดยการฉีดเข้ากล้ามเนื้อ
องค์การอนามัยโลก (WHO) แนะนำให้ประเทศที่พบโรคนี้ในระดับปานกลาง ใช้วัคซีนนี้ในฐานะวัคซีนมาตรฐานสากล แต่ทั้งนี้ไม่แนะนำให้ใช้ในพื้นที่ที่พบการแพร่กระจายของโรคได้บ่อย เนื่องจากโดยทั่วไปคนทุกคนสามารถสร้างภูมิคุ้มกันโรคเองได้เมื่อได้รับเชื้อในวัยเด็ก ศูนย์ควบคุมโรคติดต่อ (CDC) แนะนำการฉีดวัคซีนให้กับผู้ใหญ่ที่มีความเสี่ยงสูงและเด็กทุกคน
ผลข้างเคียงขั้นรุนแรงนั้นพบได้น้อยมาก ความเจ็บปวดที่ตำแหน่งการฉีดวัคซีนในเด็กพบได้ประมาณ 15% และในผู้ใหญ่จำนวนครึ่งหนึ่ง วัคซีนไวรัสตับอักเสบเอส่วนใหญ่จะมีส่วนประกอบของเชื้อไวรัสที่ไม่มีฤทธิ์ และมีเพียงส่วนน้อยที่เป็นเชื้ออ่อนฤทธิ์ ทั้งนี้ไม่แนะนำให้ใช้วัคซีนชนิดเชื้ออ่อนฤทธิ์กับผู้ที่อยู่ระหว่างการตั้งครรภ์หรือผู้ที่มีภูมิคุ้มกันต่ำ วัคซีนสูตรผสมต่างๆ ของวัคซีนป้องกันไวรัสตับอักเสบเอนั้นมีทั้งการผสมร่วมกับวัคซีนไวรัสตับอักเสบบีหรือไทฟอยด์
ประเทศในยุโรปได้อนุมัติการใช้วัคซีนป้องกันไวรัสตับอักเสบเอเป็นครั้งแรกเมื่อปี 2534 และในสหรัฐอเมริกาในปี 2538 วัคซีนนี้อยู่ในทะเบียนยาที่จำเป็นขององค์การอนามัยโลก โดยเป็นยารักษาโรคที่มีความสำคัญมากที่สุดซึ่งจำเป็นต่อระบบสุขภาพระบบสุขภาพขั้นพื้นฐาน ราคาของวัคซีนนี้ในสหรัฐอเมริกาอยู่ที่ระหว่าง 50 ถึง 100 เหรียญสหรัฐฯ
ฟลอร์บอลชายชิงแชมป์โลก 2016
ฟลอร์บอลชายชิงแชมป์โลก 2016 เป็นการแข่งขันกีฬาฟลอร์บอลชิงแชมป์โลก ที่จะจัดขึ้นระหว่างวันที่ 3-11 ธันวาคม ค.ศ. 2016 (พ.ศ. 2559) โดยประเทศประเทศลัตเวีย เป็นเจ้าภาพ นับเป็นการจัดครั้งแรกของประเทศลัตเวีย
รอบคัดเลือกจัดให้มีการแข่งขันระหว่างวันที่ 2 ถึง 14 กุมภาพันธ์ พ.ศ. 2559
ที่ที่เข้าแข่งขั้นจะถูกแบ่งออกเป็น 4 โถ เรียงตามอันดับโลก (อันดับโลกแสดงในวงเล็บท้ายชื่อประเทศ) โดยโถที่ 1 และ 2 จะถูกจับสลากเพื่ออยู่ในกลุ่ม A และ B ส่วนโถที่ 3 และ 4 จะถูกจับสลากให้อยู่ในกลุ่ม C และ D
แขวงศาลาธรรมสพน์
ศาลาธรรมสพน์ [สา-ลา-ทำ-มะ-สบ] เป็นแขวงแขวงหนึ่งในเขตทวีวัฒนา กรุงเทพมหานคร สภาพทั่วไปเป็นเขตเกษตรกรรมผสมผสานเขตที่อยู่อาศัย ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีเขียว (ที่ดินประเภทชนบทและเกษตรกรรม) และพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
แขวงศาลาธรรมสพน์ตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านเหนือของเขตทวีวัฒนา มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงศาลาธรรมสพน์ ได้แก่
ถนนสายรองและทางลัดในพื้นที่แขวงศาลาธรรมสพน์ ได้แก่
แขวงทวีวัฒนา
ทวีวัฒนา เป็นแขวงแขวงหนึ่งในเขตทวีวัฒนา กรุงเทพมหานคร สภาพทั่วไปเป็นเขตเกษตรกรรมผสมผสานเขตที่อยู่อาศัย ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีเขียว (ที่ดินประเภทชนบทและเกษตรกรรม) และพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
แขวงทวีวัฒนาตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านใต้ของเขตทวีวัฒนา มีอาณาเขตติดต่อกับเขตการปกครองข้างเคียงดังนี้
ถนนสายหลักในพื้นที่แขวงทวีวัฒนา ได้แก่
ถนนสายรองและทางลัดในพื้นที่แขวงทวีวัฒนา ได้แก่
กระแสเป็นกลาง
กระแสเป็นกลาง () หรือปฏิสัมพันธ์ของกระแสเป็นกลางอย่างอ่อน เป็นหนึ่งในหลายวิธีที่กลุ่ม อนุภาคย่อยของอะตอม จะสามารถมีปฏิสัมพันธ์ซึ่งกันและกันโดยการใช้ อันตรกิริยาอย่างอ่อน ปฏิสัมพันธ์เหล่านี้จะถูกไกล่เกลี่ยโดย Z โบซอน การค้นพบกระแสเป็นกลางอย่างอ่อนเป็นก้าวที่สำคัญไปสู่การรวมเป็นหนึ่งเดียวของ ทฤษฎีแม่เหล็กไฟฟ้า กับอันตรกิริยาอย่างอ่อนกลายเป็น อันตรกิริยาไฟฟ้าอ่อน (), และนำไปสู่การคันพบ W และ Z โบซอน
ประเทศสิงคโปร์ในซีเกมส์ 2011
ประเทศสิงคโปร์ ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
ซีเมเจอร์
บันไดเสียงซีเมเจอร์ เป็นบันไดเสียงเมเจอร์ที่ประกอบไปด้วย C, D, E, F, G, A, และ B เครื่องหมายตั้งบันไดเสียงของบันไดเสียงนี้ ไม่มีแฟลต และไม่มีชาร์ป
มีไมเนอร์ร่วม คือ เอไมเนอร์ และมีไมเนอร์คู่ขนาน คือ ซีไมเนอร์
วอลเลย์บอลชายในโอลิมปิกฤดูร้อน 2016 – รอบคัดเลือกโซนอเมริกาเหนือ
การแข่งขันรอบคัดเลือกอเมริกาเหนือสำหรับวอลเลย์บอลชายในโอลิมปิกฤดูร้อน 2016 จัดขึ้นในเซวิลล์คอมมิวนิตีสปอร์ตส์เซนเตอร์, เอดมันตัน, ประเทศแคนาดา ตั้งแต่วันที่ 8–10 มกราคม พ.ศ. 2559 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
4 ทีมจากวอลเลย์บอลชิงแชมป์นอร์เซกา 2015
สำหรับการแข่งขันรอบคัดเลือกโซนอเมริกาเหนือ
ประเทศเวียดนามในซีเกมส์ 2011
ประเทศเวียดนาม ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
วอลเลย์บอลชายในโอลิมปิกฤดูร้อน 2016 – รอบคัดเลือกโซนอเมริกาใต้
การแข่งขันรอบคัดเลือกอเมริกาใต้สำหรับวอลเลย์บอลชายในโอลิมปิกฤดูร้อน 2016 จัดขึ้นในโดโมโคเซมาเรียบาร์กัส, ไมย์เกเตีย, ประเทศเวเนซุเอลา ตั้งแต่วันที่ 6–10 มกราคม พ.ศ. 2559 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
4 ทีมได้รับการยืนยันในเข้าร่วมแข่งขัน
สำหรับการแข่งขันรอบคัดเลือก
วัวทรงกลม
วัวทรงกลม () เป็นการอุปลักษณ์ที่น่าขบขันของแบบจำลองทางวิทยาศาสตร์ซึ่งทำให้ปรากฏการณ์ในโลกแห่งความจริงมีความซับซ้อนน้อยลงมาก โดยสื่อถึงนักฟิสิกส์ทฤษฎีซึ่งชอบที่จะทำให้ปัญหาอยู่ในรูปแบบที่ง่ายที่สุดเพื่อทำให้การคำนวณเป็นไปได้ แม้การลดความซับซ้อนนั้นอาจทำให้ต้นแบบสูญเสียความสามารถในการนำไปใช้ในสถานการณ์จริง ความคิดนี้เป็นที่รู้กันอย่างแพร่หลายพอที่จะถูกกล่าวถึงในวจนิพนธ์ทางวิทยาศาสตร์โดยปราศจากคำบรรยายเพิ่มเติม
วลีนี้มาจากมุขตลกที่ล้อเลียนฐานคติแบบง่ายๆซึ่งนักเรียนฟิสิกส์ถูกสอนให้ใช้เวลาเจอกับโจทย์ต่างๆ เช่น
หรือในรูปแบบที่ละเอียดกว่า
มุขตลกนี้มีหลายรูปแบบ รวมไปถึงม้าทรงกลมในสูญญากาศ จากมุขตลกเกี่ยวกับนักฟิสิกส์ซึ่งบอกว่าเขาสามารถทำนายม้าที่จะชนะการแข่งขันความเร็วหากม้าทุกตัวที่แข่งนั้นมีความยืดหยุ่น มีทรงกลม และวิ่งอยู่ในสูญญากาศ
บางทีมุขตลกนี้ก็ถูกใช้นอกสังคมนักฟิสิกส์ ในตอนหนึ่งของซิตคอมที่ชื่อว่า "เดอะบิกแบงเธียรี" มุขนี้ถูกใช้โดยแปลงเป็น "ไก่ทรงกลมในสูญญากาศ"
"พิจารณาจากวัวทรงกลม "เป็นชื่อของหนังสือในปีพ.ศ. 2531 เกี่ยวกับการการแก้ปัญหาโดยใช้ต้นแบบที่ทำให้ง่ายมาก และ "วัวทรงกลม" ยังถูกเลือกให้เป็นชื่อแฝงสำหรับฟีโดรา 18 ลินุกซ์ดิสทริบิวชัน อีกด้วย
บรอดเฮิสต์พาร์ก
บรอดเฮิสต์พาร์ก () สนามฟุตบอลใน ประเทศอังกฤษ เป็นสนามเหย้าของ ยูไนเต็ดออฟแมนเชสเตอร์ สโมสรฟุตบอลในลีก เนชันนัลลีกนอร์ท และ สโมสรฟุตบอลมอสตันจูเนียร์ โดยสนามตั้งอยู่ในย่านมอสตัน เมืองแมนเชสเตอร์ ซึ่งเกมนัดเปิดสนามเกิดขึ้นเมื่อวันที่ 29 พฤษภาคม 2558 โดยเป็นการพบกันระหว่างสโมสร ยูไนเต็ดออฟแมนเชสเตอร์ กับสโมสร เบนฟิกา ชุดบีเพื่อเป็นการฉลองครบรอบ 47 ปีในการที่สโมสร แมนเชสเตอร์ยูไนเต็ด สามารถเอาชนะเบนฟิกาไปได้ 4-1 ใน ยูโรเปียนคัพ นัดชิงชนะเลิศเมื่อวันที่ 29 พฤษภาคม 2511 และเพื่อเป็นการรำลึกถึงร้อยเอก โรนัลด์ จอห์นสัน ทายาทเจ้าของบริษัทอุตสาหกรรมในท้องถิ่นซึ่งเสียชีวิตระหว่างการรบใน สงครามโลกครั้งที่ 1 เมื่อวันที่ 29 พฤษภาคม 2460 ผลปรากฏว่าเบนฟิกา บี เอาชนะไปได้ 1-0 ส่วนเกมลีกในบ้านนัดแรกเกิดขึีึ้นเมื่อวันที่ 11 สิงหาคม 2558 อันเป็นเกมนัดที่ 2 ในฤดูกาล 2558-59 ซึ่งสโมสรยูไนเต็ดเปิดบ้านแพ้ สต็อคพอร์ท เคาน์ตี 1-2
ระบบลีกฟุตบอลญี่ปุ่น
ระบบลีกฟุตบอลญี่ปุ่น หมายถึงระบบในวงการฟุตบอลสโมสรของประเทศญี่ปุ่น ประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น
ระบบลีกในประเทศญี่ปุ่นเป็นการแข่งขันในลักษณะพีระมิดเช่นเดียวกับระบบลีกฟุตบอลอื่นทั่วโลก โดยมีระบบของการเลื่อนชั้นและตกชั้นเป็นสำคัญ อย่างไรก็ตามในการเลื่อนชั้นจากเจเอฟแอลขึ้นมาในเจลีกนั้น จะมีเงื่อนไขพิเศษที่ว่าสโมสรนั้นต้องได้รับการสนับสนุนจากเมืองและทางหน่วยงานรัฐบาลของเมือง นอกเหนือจากการสนับสนุนของหน่วยงานเอกชนเพียงอย่างเดียว และในขณะเดียวกันปัจจุบันไม่มีการตกชั้นจากเจลีกไปสู่เจเอฟแอล
สองระดับบนสุดของเจลีกประกอบด้วย เจลีกดิวิชัน 1 (เจ1) และ เจลีกดิวิชัน 2 (เจ2) โดยทีมทั้งหมดในเจลีกจะต้องเป็นทีมอาชีพเท่านั้น ในระดับ 3 รองมาคือเจเอฟแอลหรือชื่อเต็มว่าเจแปนฟุตบอลลีก ซึ่งดูแลและบริหารโดยสมาคมฟุตบอลญี่ปุ่น ลีกนี้จะเป็นลีกในลักษณะกึ่งอาชีพ ประกอบด้วยทีมสมัครเล่น ทีมอาชีพ และทีมจากมหาวิทยาลัยทั่วประเทศญี่ปุ่น
ในระดับ 4 และ 5 จะประกอบด้วยลีกทั้งหมด 9 ลีกซึ่งมีระดับเดียวกันโดยแบ่งตามแต่ละภูมิภาคและเขตการปกครองทั่วประเทศญี่ปุ่น ทั้งนี้ด้วยการประหยัดค่าใช้จ่ายในการดำเนินงานและการเดินทาง โดยชื่อลีกจะใช้ชื่อเดียวกับชื่อภูมิภาค ในแต่ละลีกจะมีระบบของตัวเอง โดยบางลีกจะมีระบบย่อยลงไป และในระดับ 6 จะประกอบไปด้วย 47 ลีก ซึ่งแบ่งตามจังหวัดของญี่ปุ่น และชื่อลีกจะใช้ชื่อจังหวัดเช่นเดียวกัน เช่นเดียวกันในแต่ละลีกจะมีระบบย่อยลงไปขึ้นอยู่กับการบริหารของแต่ละลีก ระดับลีกทั้งหมดแสดงในตารางด้านล่าง
ระบบลีกฟุตบอลอังกฤษ
ระบบลีกฟุตบอลอังกฤษ หมายถึงระบบในวงการฟุตบอลสโมสรของอังกฤษ ประกอบไปด้วยการแข่งขันระหว่างสโมสรในระดับต่าง ๆ ซึ่งเกี่ยวโยงกันผ่านการเลื่อนชั้นและการตกชั้น
ในแต่ละลีก จะมีชื่ออย่างเป็นทางการ และในลีกระดับสูงจะมีชื่อของผู้สนับสนุนกำกับ โดยในระดับชั้นตั้งแต่ระดับ 5 ลงไป จะเรียกว่า "สเตป" หรือ นอกลีก โดยในระดับ 5 จะถูกเรียกว่า "สเตป 1" และระดับ 6 ถูกเรียกว่า "สเตป 2" และต่อเนื่องไปตามลำดับ
ในแต่ละลีกจะมีระบบการเลื่อนชั้นและตกชั้นที่เชื่อมโยงในอันดับที่ติดกัน โดยทีมที่ประสบความสำเร็จจะเลื่อนชั้นขึ้นไปในอันดับเหนือขึ้นไป และทีมที่ได้อันดับล่างของตารางในแต่ละฤดูกาลจะตกชั้นลงไปเล่นในลีกชั้นล่างถัดไป ซึ่งในทางทฤษฏีแล้วทีมสมัครเล่นสามารถไต่อันดับขึ้นจากลีกล่างสุดและสามารถเป็นแชมป์พรีเมียร์ลีกได้ แต่ในความเป็นจริงการเลื่อนชั้นในแต่ละลีกจะมีระบบที่แตกต่างกันไป ทั้งในจำนวนทีมที่เลื่อนชั้น เงื่อนไขในการเลื่อนชั้น ความพร้อมของทีม และความพร้อมในการเงินของทีมนั้น ในปัจจุบันนอกจากทีมใน 5 อันดับบนแล้ว จะมีการแข่งขันในลักษณะระดับที่เท่าเทียมกันในหลายลีก แบ่งตามภูมิภาค และในแต่ละลีกก็จะมีแบ่งย่อยออกเป็นหลายดิวิชัน ซึ่งในลีกระดับล่างจะมีหลายลีกที่จัดขึ้นโดยไม่ได้เข้าร่วมกับสมาคมเช่นกัน
จอร์จ อาร์ลิสส์
จอร์จ อาร์ลิสส์ (; 10 เมษายน ค.ศ. 1868 – 5 กุมภาพันธ์ ค.ศ. 1946) เป็นนักแสดง นักเขียน นักเขียนบทละคร ผู้อำนวยการสร้างภาพยนตร์ชาวอังกฤษ ที่ประสบความสำเร็จในประเทศสหรัฐอเมริกา เขาเป็นนักแสดงชาวอังกฤษคนแรกที่ชนะรางวัลออสการ์ สาขานักแสดงนำชายยอดเยี่ยม ในบทบาท เบนจามิน ดิสราเอลี จากภาพยนตร์เรื่อง "Disraeli (1929)"
การก่อการกำเริบในทิเบต พ.ศ. 2502
การก่อการกำเริบในทิเบต พ.ศ. 2502 หรือการกบฏในทิเบต พ.ศ. 2502 เริ่มเมื่อวันที่ 10 มีนาคม พ.ศ. 2502 เมื่อการกบฏอุบัติในกรุงลาซา เมืองหลวงของทิเบต ซึ่งอยู่ในการควบคุมของพรรคคอมมิวนิสต์จีนนับแต่ความตกลงสิบเจ็ดข้อในปี 2494 แม้ทะไลลามะที่ 14 หนีในปี 2502 แต่การขัดกันด้วยอาวุธระหว่างกบฏทิเบตและกองทัพจีนเริ่มในปี 2499 ในเขตคาม (Kham) และอัมโด (Amdo) ซึ่งมีการปฏิรูปสังคมนิยม ต่อมา การสงครามกองโจรก็ลามไปพื้นที่อื่นของทิเบตและกินเวลาจนถึงปี 2505
ผู้พลัดถิ่นทิเบตบางส่วนจัดวันครบรอบเป็นวันก่อการกำเริบทิเบต วันครบรอบคราวสิ้นสุดมีการเฉลิมฉลองในทิเบตเป็นวันปลดปล่อยข้าติดที่ดินให้เป็นอิสระ (Serfs Emancipation Day)
สโมสรฟุตบอลชลบุรีในฤดูกาล 2559
ฤดูกาล 2559 เป็นฤดูกาลที่ 11 ของสโมสรฟุตบอลชลบุรี ในไทยพรีเมียร์ลีก
ประเทศติมอร์-เลสเตในซีเกมส์ 2011
ประเทศติมอร์-เลสเต ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน พ.ศ. 2554 (ค.ศ. 2011)
วอลเลย์บอลอะคาเดมีลีก 2016
วอลเลย์บอลอะคาเดมีลีก 2016 จัดขึ้นเป็นครั้งที่ 2 การแข่งขันครั้งนี้ใช้ชื่อว่า "นาว 26 อะคาเดมีลีก 2559"
ฮีโมฟิเลีย บี
ฮีโมฟิเลีย บี เป็นโรคของการแข็งตัวของเลือดชนิดหนึ่ง เกิดจากการกลายพันธุ์ในยีนที่สร้างแฟกเตอร์ 9 ทำให้ร่างกายมีระดับของแฟกเตอร์ 9 ลดลง ถือเป็นโรคฮีโมฟิเลียที่พบบ่อยเป็นอันดับ 2 รองจากฮีโมฟิเลีย เอ บางครั้งเรียกว่าโรคคริสต์มาส ตามชื่อของสตีเฟน คริสต์มาส ซึ่งเป็นผู้ป่วยรายแรกที่ได้รับการวินิจฉัยภาวะนี้
สยามแอร์
สยามแอร์, เป็นสายการบินจากประเทศไทย. ให้บริการจากท่าอากาศยานดอนเมือง, กรุงเทพมหานคร เริ่มเที่ยวบินปฐมฤกษ์สู่ฮ่องกงเมื่อเดือนตุลาคม พ.ศ. 2557.
เริ่มต้นสายการบินเริ่มบริการด้วยฝูงบินโบอิง 737-300 จำนวน 2 ลำ ในปี พ.ศ.  2557, และเพิ่มจำนวนฝูงบินด้วย โบอิง 737-800 อีกจำนวน 2 ลำในปี พ.ศ. 2558. สยามแอร์เริ่มเที่ยวบินจากดอนเมืองสู่ฮองกงในปี พ.ศ. 2557. และขยายไปสู่เมือง  เจิ้งโจว และ กว่างโจวในช่วงต้นปี พ.ศ. 2558 และในช่วงปลายปี พ.ศ. 2558 ทางสายการบินประกาศว่าเตรียมเปิดให้บริการสู่ มาเก๊า และ สิงค์โปร์
ปัจจุบัน ปิดทำการ
สยามแอร์เปิดให้บริการสู่จุดหมายปลายทางต่างๆ ดังนี้:
ณ เดือนธันวาคม พ.ศ. 2558, สยามแอร์มีฝูงบินทั้งหมดดังนี้:
แจ็กเกอลีน มอร์
แจ็กเกอลีน เดลุยส์ มอร์ (Jacqueline DeLois Moore) เกิด 6 มกราคม ค.ศ. 1964 เป็นนักมวยปล้ำอาชีพกึ่งเกษียณอายุชาวอเมริกัน เธอเป็นที่รู้จักในการทำงานกับ เวิลด์เรสต์ลิงเฟเดเรชัน (WWF) ตลอดช่วงปี 1998-2004 รวมทั้งการทำงานสำหรับ เวิลด์แชมเปี้ยนชิพเรสต์ลิง (WCW) ในปี 1997-1998 และต่อมาใน โทเทิลนอนสต็อปแอคเชินเรสต์ลิง (TNA) ในฐานะนักมวยปล้ำ ผู้จัดการ และเอเยนต์ เป็นอดีตแชมป์ WWF Women's Championship 2สมัย อดีตแชมป์ WWE Cruiserweight Championship 1สมัย และได้เข้าสู่ หอเกียรติยศดับเบิลยูดับเบิลยูอี ประจำปี 2016
สแตน แฮนเซน
จอห์น สแตนลีย์ "สแตน" แฮนเซน ที่2 (John Stanley "Stan" Hansen II; 29 สิงหาคม ค.ศ. 1949) เป็นอดีตนักมวยปล้ำอาชีพชาวอเมริกัน เขามีชื่อเสียงในด้านรูปแบบมวยปล้ำแข็งซึ่งเขาแอตทริบิวต์สายตาไม่ดีของเขา นอกจากนี้เขายังเป็นที่รู้จักสำหรับเคล็ดลับของเขาในฐานะคาวบอยรุนแรงที่ต้องการที่จะต่อสู้กับทุกคน, ซึ่งเขาเน้นต่อไปโดยที่ปรากฏในการสัมภาษณ์กับหมวกคาวบอยเสื้อกั๊กหนังและเชือกวัวขณะที่มักจะเคี้ยวยาสูบ ถือว่าเป็นหนึ่งใน gaijins ที่ประสบความสำเร็จและเป็นที่นิยมมากที่สุดในประวัติศาสตร์มวยปล้ำอาชีพแฮนเซนกลายเป็นที่รู้จักกันดีและเป็นที่นับถือในประเทศญี่ปุ่นกว่าในพื้นเมืองของเขาสหรัฐอเมริกา อย่างไรก็ตามเรื่องนี้แฮนเซนยังพบว่าประสบความสำเร็จในการแข่งขันชิงแชมป์ในทั้งสองประเทศ และได้รับการเสนอชื่อเข้าสู่หอเกียรติยศดับเบิลยูดับเบิลยูอีประจำปี 2016
เด็กหนุ่มจากเท็กซัสเติบโตในครอบครัวของนักมวยปล้ำก่อนจะเริ่มเข้าวงการด้วยเป็นแชมป์แท็กทีมก่อนจะต่อด้วยการแยกมาปล้ำเดี่ยวด้วยบุคลิกคาวบอยจอมดุดันที่ทำให้คนดูเกลียดชัง แต่ก็มีสไตล์การปล้ำที่สนุกและสมจริงไปกับความเลวในหน้าจอของเขา
Stan เป็นเจ้าของท่าไม้ตายที่มีชื่อว่า Western lariat หรือ lariat ท่าสายโคลธไลน์ที่หลายคนคุ้นเคย ซึ่งต่อมาท่านี้ถูกนำมาดัดแปลงโดยนักมวยปล้ำรุ่นหลัง อาทิ Clothesline from Hell ของ JBL เป็นต้น
กระนั้นเอง Stan ก็มีชื่อเสียงในการปล้ำไม่เซฟชาวบ้าน ครั้งหนึ่งเขาเคยทำให้นักมวยปล้ำผู้ยิ่งใหญ่อย่าง Bruno Sammartino คอหักมาแล้วจากการใส่ท่าแสลมแบบผิดคิวจนต้องพักยาวถึง 5 เดือน หรือ ทำให้ตาของเวเดอร์หลุดออกจากเบ้าเป็นต้น ทำให้หลายคนไม่ใคร่อยากจะปล้ำกับเขาสักเท่าไหร่นัก
ทว่า ตัวจริงของ Stan นั้นกลับบอกว่า เขาไม่เคยตั้งใจจะทำให้พวกเขาบาดเจ็บเลย มันเป็นความผิดพลาดที่เกิดขึ้นได้ เขายังช็อคตอนที่ทำให้ตาของเวเดอร์หลุดออกมาด้วยซ้ำไป
ขณะที่เวเดอร์บอกว่า เขาโกรธจนอยากกระทืบแสตนให้ตายด้วยซ้ำแต่ก็ใจเย็นและเข้าใจถึงสิ่งที่เกิดขึ้นว่าเป็นอุบัติเหตุเท่านั้นและเขาก็เป็นเพื่อนที่ดีต่อกัน นำไปสู่การที่ Vader ยอมเป็นผู้เสนอชื่อของ Stan เข้าสู่ Hall of fame ในปี 2016 นั้นเอง
ทินลิซซี
ทินลิซซี () เป็นวงฮาร์ดร็อกจากกรุงดับลิน ประเทศไอร์แลนด์ ก่อตั้งในปี 1969 ด้วย 2 ผู้ก่อตั้งหลัก ได้แก่มือกลองไบรอัน ดาว์นีย์ (Brian Downey) และมือเบสและร้องนำ ฟิล ลินอตต์ (Phil Lynott) ซึ่งพวกเขารวมกลุ่มกันสมัยเรียนอยู่ในโรงเรียน โดยมีลินอตต์ ที่ถือเป็นไอคอนของวง ซึ่งได้รับการจดจำด้วยเอกลักษณ์ไว้หนวดอ่อนๆและทรงผมบ๊อบ เขาได้ร่วมอัดสตูดิโอกับวงถึง 12 อัลบั้ม ทินลิซซีมีเพลงที่ประสบความสำเร็จอย่างสูงอาทิเช่น "วิสกีย์อินเดอะจาร์" (Whiskey in the Jar), "เจลล์เบรค" (Jailbreak) และ "เดอะบอยส์อาร์แบ๊กค์อินทาวน์" (The Boys Are Back in Town) ซึ่งเพลงเหล่านี้ยังคงถูกนำมาเล่นบ่อยครั้งในสไตล์ฮาร์ดร็อกและคลาสสิกร็อกตามเสียงวิทยุ นับตั้งแต่ลินอตต์เสียชีวิตลงในปี 1986 ด้วยวัยเพียง 36 ปี กระแสความนิยมของทินลิซซีก็หายไป จนต่อมาสมาชิกวงรุ่นที่ร่วมเล่นกับลินอตต์ก็กลับมารวมอีกครั้งทั้งมือกีตาร์ สกอตต์ กอร์แฮม (Scott Gorham ) และจอห์น ไซเคส (John Sykes) แม้ว่าไซเคสจะออกไปในปี 2009 ก็ตาม กอร์แฮมก็ยังคงวงชื่อนี้ไว้ต่อ โดยได้มือกลองไบรอัน โดนีย์มาร่วม (Brian Downey)
ทินลิซซีภายใต้มือเบสและร้องนำอย่าง ลินอตต์ ซึ่งแต่งเพลงเกือบทุกเพลงของวง และถือเป็นชาวไอริชผิวสีคนแรกๆที่ถือว่าประสบความสำเร็จอย่างสูงในวงการร็อก ทินลิซซี ยังประกอบด้วยมือกีตาร์ที่สร้างความสำเร็จให้กับเพลงในสไตล์ฮาร์ดร็อกและรวมถึงมือกลองที่คอยสร้างจังหวะเคียงคู่กับลินอตต์ในฐานะมือเบส วงได้เปลี่ยนสมาชิกบ่อยครั้ง เคยมีครั้งหนึ่งที่เปิดรับสมาชิกที่เป็นคาทอลิกและโปรแตสแตนท์ ในช่วงที่ไอร์แลนด์กำลังมีปัญหาเรื่องนิกายกันอยู่ ดนตรีของพวกเขาส่งผลต่ออิทธิพลต่อหลายแนวดนตรี ทั้ง บลูส์, โซล, ไซเคเดลิกร็อก และรวมถึงดนตรีโฟล์คพื้นบ้านของชาวไอริช แต่ทินลิซซีมักจะถูกจัดเป็นวงฮาร์ดร็อกและในบางครั้งก็เป็นถึงขั้นเฮฟวีเมทัล อ้างจากนิตยสารโรลลิงสโตน ก็ได้กล่าวว่าทินลิซซี เป็นวงฮาร์ดร็อกอย่างแท้จริง "แสนจะห่างไกลจากเสียงร้องแนวเมทัลยุค 70".
สำนักงานการบินพลเรือนแห่งประเทศญี่ปุ่น
สำนักงานการบินพลเรือนแห่งประเทศญี่ปุ่น (JCAB) เป็นหน่วยงานด้านการบินพลเรือนของประเทศญี่ปุ่น ภายใต้สังกัดของกระทรวงที่ดิน โครงสร้างพื้นฐาน การขนส่งและการท่องเที่ยว (MLIT) โดยมีสำนักงานใหญ่ตั้งอยู่ภายในตึกกระทรวงฯ ในย่านคะซุมิงะเซะกิ เขตชิโยะดะ กรุงโตเกียว สำนักงานนี้เทียบได้กับสำนักงานบริหารการบินแห่งชาติสหรัฐฯ
อัพเทนชัน
UP10TION เป็นวงบอยแบนด์จากประเทศ เกาหลีใต้ ภายใต้สังกัด TOP Media (ทีโอพี มีเดีย) ประกอบด้วยสมาชิกทั้งหมด 10 คน จินฮู คุน โคกยอล เวย์ บิทโท อูชิน ซอนยูล คยูจิน ฮวานฮี และชยาโอ
อัลบั้ม Top Secret เพลง So, DangerousHONEY10 (ฮันนี่เท็น)
ความหมาย คนรัก ของ UP10TION ทั้ง 10 ที่จะมีความรักหวานปานน้ำผึ้ง
สมาคมเพื่อความก้าวหน้าทางวิทยาศาสตร์อเมริกัน
สมาคมเพื่อความก้าวหน้าทางวิทยาศาสตร์อเมริกัน
(, ตัวย่อ AAAS) เป็นองค์การไม่แสวงหาผลกำไรนานาชาติในประเทศสหรัฐอเมริกา มีจุดประสงค์เพื่อโปรโหมตการร่วมมือกันระหว่างนักวิทยาศาสตร์ พิทักษ์รักษาอิสรภาพทางวิทยาศาสตร์ สนับสนุนความรับผิดชอบทางวิทยาศาสตร์ และสนับสนุนการศึกษาและการเผยแพร่ความรู้ทางวิทยาศาสตร์เพื่อความเป็นอยู่ที่ดีของมนุษยชาติ
เป็นสมาคมวิทยาศาสตร์ทั่วไปที่ใหญ่ที่สุดในโลก โดยมีสมาชิกทั้งที่เป็นบุคคลและองค์กรถึง 126,995 รายในท้ายปี 2551
เป็นผู้ดำเนินการพิมพ์วารสารวิทยาศาสตร์ที่ทบทวนโดยผู้รู้เสมอกันรายสัปดาห์ "Science" ซึ่งมีสมาชิกประจำที่ 138,549 ราย
และเป็นวารสารแนวหน้าระดับโลกวารสารหนึ่ง
กรรมการผู้จัดการของสมาคมระหว่างปี 2544-2558 พิมพ์บทความบรรณาธิการเป็นจำนวนมากที่ยกประเด็นว่า มีคนมากมายที่รวมความรู้ทางวิทยาศาสตร์และความเชื่อศาสนาเข้าในชีวิตประจำวัน
เขาต่อต้านการการเพิ่มเนื้อความที่ไม่ใช่วิทยาศาสตร์ เช่นที่มาจากองค์กรโปรโหมตความเชื่อทางศาสนาต่าง ๆ เข้าสู่หลักสูตรสอนวิทยาศาสตร์ในโรงเรียน
ในเดือนธันวาคม 2549 สมาคมยอมรับบทความเกี่ยวกับการเปลี่ยนแปลงสภาพภูมิอากาศ ซึ่งกล่าวว่า "หลักฐานทางวิทยาศาสตร์ชัดเจน คือ การเปลี่ยนแปลงสภาพภูมิอากาศเพราะเหตุกิจกรรมของมนุษย์กำลังเกิดขึ้นในปัจจุบัน และเป็นภัยใหญ่ขึ้นเรื่อย ๆ ต่อสังคมมนุษย์... ทั้งอัตราความเปลี่ยนแปลงและหลักฐานเกี่ยวกับความเสียหาย ได้เพิ่มขึ้นอย่างสำคัญภายใน 5 ปีที่ผ่านมา
เวลาที่ต้องควบคุมการปล่อยแก๊สเรือนกระจกก็คือเดี๋ยวนี้"
ในเดือนกุมภาพันธ์ 2550 สมาคมได้ใช้ภาพถ่ายผ่านดาวเทียมเพื่อบันทึกการละเมิดสิทธิมนุษยธรรมในประเทศพม่า
ในปีต่อมา สมาคมจัดตั้งศูนย์เพื่อการทูตวิทยาศาสตร์ (Center for Science Diplomacy) เพื่อเสริมความสัมพันธ์ทางวิทยาศาสตร์และอื่น ๆ กับประเทศหุ้นส่วน โดยโปรโหมตการทูตวิทยาศาสตร์ (science diplomacy) คือการร่วมมือกันทางวิทยาศาสตร์ระหว่างประเทศเพื่อแก้ปัญหาที่มีร่วมกัน และส่งเสริมการร่วมมือกันแบบสร้างสรรค์ระดับนานาชาติ
ในปี 2555 สมาคมพิมพ์บทความบรรณาธิการ
จัดงานที่รัฐสภาสหรัฐ และเผยแพร่การวิเคราะห์งบประมาณการวิจัยและพัฒนา (R&D) ของรัฐบาลกลางสหรัฐ เพื่อเตือนว่าการลดงบประมาณ R&D จะมีผลรุนแรงต่อความก้าวหน้าทางวิทยาศาสตร์
คณะกรรมการอนุมัติคำแถลงการณ์ในปี 2555 ว่า
ถ้าเป็นคำถามที่ว่า "อาหาร GMO ปลอดภัยที่จะบริโภคหรือไม่" ความเห็นของสาธารณชนและของนักวิทยาศาสตร์สมาชิกของสมาคมแตกต่างกันมาก คือประชาชน 37% เห็นว่าปลอดภัย แต่นักวิทยาศาสตร์ 88% เห็นว่าปลอดภัย
นอกจากวารสารหลักของสมาคมคือ "Science" แล้ว สมาคมยังตีพิมพ์วารสาร "Science Signaling" (รายสัปดาห์ เกี่ยวกับเซลล์และระบบชีวภาพ) "Science Translational Medicine" (เกี่ยวกับการแพทย์ทั่วไปข้ามสาขา) และล่าสุดคือ "Science Advances" โดยเข้าถึงได้ฟรี
Neurotic (แก้กำกวม)
Neurotic เป็นคำภาษาอังกฤษที่เป็นคำนามหรือคำวิเศษณ์หมายถึงลักษณะนิสัย ลักษณะบุคคลิกภาพ สภาวะความไม่เสถียรทางอารมณ์ หรือภาวะโรคจิตชนิดหนึ่ง ซึ่งอาจกล่าวถึงในบทความดังต่อไปนี้
พอยซัน
พอยซัน () เป็นวงแกลมเมทัลจากเมคานิก, เพนซิลเวเนีย ,สหรัฐอเมริกา ก่อตั้งขึ้นในปี 1983 พอยซันประสบความสำเร็จอย่างสูงในช่วงกลางทศวรรษที่ 1980 จนถึงกลางทศวรรษ 1990 พอยซันได้จำหน่ายเสียงไปมากกว่า 45 ล้านทั่วโลก และ 15 ล้านก็อปปี้ในสหรัฐที่เดียว พอยซันมี 10 ซิงเกิลที่สามารถไต่อันดับบนท็อป 40 ในชาร์ทของบิลบอร์ด 100 รวมถึงอันดับ 1 ในซิงเกิลฮิตเดียวของพอยซันอย่าง "Every Rose Has Its Thorn" โดยในอัลบั้มเปิดตัว ปี 1986 อย่าง " Look What the Cat Dragged In" ก็ประสบความสำเร็จด้วยยอดจำหน่ายยืนยันระดับแพลตตินัม ความนิยมต่อพอยซันทำให้ในในอัลบั้มที่ 2 อย่าง "Open Up and Say... Ahh!" ได้กลายมาเป็นอัลบั้มที่ประสบผลสำเร็จในแง่ของยอดจำหน่ายที่สุดของพอยซัน ด้วยยอดจำหน่ายยืนยันระดับ 5xแพลตตินัม ในสหรัฐอเมริกา กระแสนิยมในวงก็ยังคงต่อเนื่องจนมาในอัลบั้มที่ 3 "Flesh & Blood" ซึ่งก็ได้ยอดยืนยันระดับแพลตตินัมเช่นกัน
ในทศวรรษที่ 1990 วงก็ได้เปิดตัวอัลบั้มแสดงสดครั้งแรก "Swallow This Live" กระแสนิยมวงเริ่มลดลงบางส่วนในอัลบั้มที่ 4 "Native Tongue" ซึ่งจำหน่ายได้เพียงยอดยืนยันระดับทอง ต่อมาวงก็ได้เปิดตัวอัลบั้มเรียบเรียงเพลงฮิตในชื่อ "Poison's Greatest Hits: 1986–1996" ซึ่งก็สามารถจำหน่ายได้ถึง 2xแพลตตินัม
ในทอศวรรษที่ 2000 กับสมาชิกเดิมได้กลับสู่วงอีกครั้ง ภายหลังกระแสนิยมที่ลดลงไป ซึ่งได้พบกับกระแสบวกอีกครั้งภายหลังทัวร์คอนเสิร์ตเพลงฮิต ในปี 1999 วงได้เปิดตัวอัลบั้ม "Crack a Smile... and More!" ซึ่งถือเป็นการกลับมาอีกครั้งภายหลังอัลบั้มก่อนหน้านี้ถึง 7 ปี และตามมาด้วยอัลบั้มแสดงสด " Power to the People" ซึ่งในเกือบทุกคอนเสิร์ตทัวร์ บัตรมักจะถูกจำหน่ายออกหมด วงได้เปิดตัวอัลบั้มใหม่อย่าง "Hollyweird" ในปี 2002 และในปี 2006 วงได้เฉลิมฉลอง 20 ปีในทัวร์และออกอัลบั้มเรียบเรียงที่ 2 "The Best of Poison: 20 Years of Rock" ซึ่งได้รับการยืนยันจำหน่ายในระดับทองและได้กลับเข้าสู่บิลบอร์ดชาร์ทท็อป 20 เป็นครั้งแรกนับตั้งแต่ปี 1993 สมาชิกวงหลายคนได้ออกไปทำอัลบั้มเดี่ยวและรวมถึงรายการทางโทรทัศน์ ถึงแม้จะผ่านมา 25 ปีแล้ว พอยซันก็ยังคงรวมวงร่วมดนตรีและแสดงสดอย่างต่อเนื่อง
พอยสัน มีสตูดิโออัลบั้มทั้งหมด 8 อัลบั้ม อัลบั้มแสดงสด 4 อัลบั้ม อัลบั้มเรียบเรียง 4 อัลบั้ม และมีซิงเกิลถึง 28 ซิงเกิลที่ได้ออกทางวิทยุ ในปี 2012 วีเอช1 (VH1) ได้จัดอันดับให้พอยซันเป็นวงอันดับ 1 ในหัวข้อ "วงแฮร์เมทัลที่ดีที่สุดตลอดกาล" (List of the best hair metal bands of all time)
เดอะมาร์เวลซูเปอร์ฮีโรส์
เดอะมาร์เวลซูเปอร์ฮีโรส์ () เป็นรายการโทรทัศน์แอนิเมชันเกี่ยวกับซูเปอร์ฮีโรซึ่งออกอากาศทางช่องบรอดแคสต์ซินดิเคชันในปี ค.ศ. 1966 ทุกวันจันทร์ถึงศุกร์ นำแสดงโดยเพ็ก ดิกสัน, พอล โซลส์, แซนดี เบ็คเกอร์, จอห์น เวอร์นอน, แจ็ก เคลีย์ โดยวันจันทร์จะฉายเรื่องกัปตันอเมริกา, วันอังคารฉายดิอินเครดิเบิลฮัลค์, วันพุธฉายอินวิซิเบิลไอรอนแมน, วันพฤหัสบดีฉายไมตีธอร์ และวันศุกร์ฉายดิ ซับ-มารีเนอร์ เริ่มออกอากาศในวันที่ 1 กันยายน ถึงวันที่ 1 ธันวาคม ค.ศ. 1966 เป็นเวลา 13 สัปดาห์ ภาคละ 13 ตอน รวมเป็น 65 ตอน
เรื่องนี้ออกอากาศวันจันทร์
เรื่องนี้ออกอากาศวันอังคาร
เรื่องนี้ออกอากาศวันพุธ
เรื่องนี้ออกอากาศวันพฤหัสบดีเรื่องนี้ออกอากาศวันศุกร์
COPINE Scale
COPINE Scale เป็นมาตราสำหรับประเมินที่สร้างขึ้นในประเทศไอร์แลนด์แล้วต่อมาใช้ในสหราชอาณาจักรเพื่อจัดลำดับความร้ายแรงของรูปทารุณเด็กทางเพศ โดยตามกฎหมายของประเทศ คำว่า "เด็ก" หมายถึงบุคคลที่อายุต่ำกว่า 18 ปี
เจ้าหน้าที่ของโปรเจ็กต์ COPINE (Combating Paedophile Information Networks in Europe แปลว่า เครือข่ายข้อมูลต่อสู้คนใคร่เด็กในยุโรป) พัฒนามาตราสำหรับประเมินนี้ขึ้น
โดยเป็นโปรเจ็กต์ที่ตั้งขึ้นเมื่อปี 2540 และมีสำนักงานอยู่ที่คณะจิตวิทยาประยุกต์ที่มหาวิทยาลัยคอลเลจคอร์ก (University College Cork) ในประเทศไอร์แลนด์
มาตรานี้พัฒนาขึ้นดั้งเดิมเพื่อการบำบัดรักษาทางจิตวิทยา
โดยเฉพาะแล้ว เป็นมาตราที่ใช้แยกแยะสื่ออนาจารเด็ก (child erotica) จากสื่อลามกอนาจารเด็ก (child pornography)
นักจิตวิทยานิติเวชศาสตร์ผู้หนึ่งที่ทำงานในโปรเจ็กต์ COPINE ศ.แม็กซ์ เทย์เลอร์ เขียนไว้ว่า "ความสำคัญของการแยกแยะเช่นนี้ก็เพื่อเน้นคุณลักษณะทางเพศที่เป็นไปได้ของประเภทต่าง ๆ ของภาพถ่าย (และสื่ออื่น ๆ) ซึ่งทั้งหมดอาจจะไม่ผ่านกฎเกณฑ์ความลามกอนาจาร"
ในปลายคริสต์ทศวรรษ 1990 โปรเจ็กต์ COPINE ได้ร่วมมือกับหน่วยคนใคร่เด็กของเจ้าหน้าที่ตำรวจลอนดอน พัฒนาแบบลักษณ์ (typology) เพื่อจัดหมวดหมู่ภาพทารุณเด็กทางเพศเพื่อใช้ทั้งในงานวิจัยและงานบังคับกฎหมาย
แบบลักษณ์ 10 ขั้นที่ตั้งขึ้น อาศัยการวิเคราะห์ภาพที่มีตามเว็บไซต์และตามกลุ่มข่าวทางอินเทอร์เน็ต (internet newsgroups)
ต่อมานักวิจัยอื่น ๆ จึงเริ่มใช้มาตรา 10 ขั้นที่คล้าย ๆ กัน
คดีศาลอุทธรณ์ปี 2002
ตั้งมาตราอีกอย่างที่จัดระดับภาพลามกอนาจารเด็ก
คือ คณะแนะนำการตัดสิน (Sentencing Advisory Panel) ของสหราชอาณาจักรได้ยอมรับมาตรา 5 ขั้นที่เรียกว่า SAP scale
ซึ่งทำโดยใช้ศัพท์ต่าง ๆ จากมาตรา COPINE ดังนั้น จึงมักจะมีความเข้าใจสับสนกัน
เอกสารของ SAP อธิบายอย่างละเอียดว่ากฎเกณฑ์ของ COPINE ได้นำมาใช้อย่างไร
โดยกล่าวด้วยว่า COPINE scale มีจุดประสงค์เพื่อการรักษา ไม่ใช่ให้ใช้ในศาล
แต่เมื่อตรวจสอบก็จะพบได้ว่า หมวด 2-5 ของมาตรานี้ เท่ากับหมวด 7-10 ของ COPINE scale
ส่วนหมวด 1 ของมาตรานี้ดูเหมือนจะคล้าย ๆ กับหมวด 4-6 ของ COPINE scale
ส่วนหมวด 1 ของ COPINE scale ไม่รวมอยู่ในมาตรานี้ เพราะว่า "ภาพที่มีลักษณะเช่นนี้จะไม่จัดหมวดว่าเป็นรูปลามกอนาจาร" ส่วนคณะที่ออกมาตรานี้พบว่า หมวด 2-3 ของ COPINE ไม่ชัดเจนว่าเป็นรูปอนาจารหรือไม่
ในวันที่ 1 เมษายน 2014 มีการออกแนวทางการตัดสินความผิดทางเพศใหม่ คือ
การทดสอบโดสต์
การทดสอบโดสต์ () เป็นแนวทางการตัดสินภาพอนาจารเด็กของประเทศสหรัฐอเมริกา โดยมีองค์ประกอบ 6 อย่างที่ตั้งขึ้นในปี 2529 ในคดีศาลรัฐบาลกลางชั้นต้น คือ "สหรัฐอเมริกากับนายโดสต์ (United States v. Dost)" (636 F. Supp. 828, S.D.Cal. 1986)
เกี่ยวกับภาพถ่ายของเด็กหญิงเปลือยหรือกึ่งเปลือยอายุระหว่าง 10-14 ปี
บนฟิล์มถ่ายภาพที่ยังไม่ได้ล้าง ที่ส่งไปยังบริษัทล้างฟิล์มในเขตฮอลลีวูด รัฐแคลิฟอร์เนีย
เพื่อจะตัดสินให้ดีขึ้นว่า ภาพแสดงเด็กเป็น "การแสดงอย่างเร้ากามตัณหาของอวัยวะเพศหรือเขตหัวหน่าว" ภายใต้กฎหมาย หรือไม่ ศาลได้ตั้งกฎเกณฑ์ 6 อย่างขึ้น
แต่ไม่จำเป็นว่ารูปจะต้องผ่านกฎทุกกฏ และก็ไม่ได้หมายความว่าจะไม่สามารถใช้เกณฑ์อื่น ๆ นอกเหนือจากเกณฑ์เหล่านี้เพื่อตัดสินได้
เกี่ยวกับการแสดงที่เร้าอารมณ์ของบริเวณอวัยวะเพศที่ปกปิด กระทรวงยุติธรรมสหรัฐได้อธิบายการใช้การทดสอบนี้ต่อสื่อลามกอนาจารเด็กในข้อบังคับปี 2551
โดยเขียนไว้ว่า บรรทัดฐานจากคดี "United States v. Knox" 
ไม่ได้ห้ามการถ่ายรูปทีมนักว่ายน้ำธรรมดาหรือโมเดลชุดชั้นใน
แต่ว่า "แม้ว่าอวัยวะเพศจะปกปิดด้วยผ้าในคดีนั้น แต่เป็นผ้าบางทึบที่มีจุดประสงค์ชัดเจนเพื่อดึงจุดสนใจไปที่ตรงนั้น เป็นการแสดงโดยโมเดลที่อ้าหรือยืดขา เพื่อที่จะให้บริเวณหัวหน่าวหรืออวัยวะเพศปรากฏโดยทั้งหมดต่อผู้ชม และเป็นการแสดงโดยโมเดลที่เต้นรำหรือส่ายสะโพก โดยวิธีที่ชี้บ่งความสัมพันธ์ทางเพศของผู้ใหญ่"
แต่ว่า สำนวนแก้ฟ้องที่ยื่นต่อศาลในคดีปี 2009 ("Brabson v. Florida") ที่เด็กหญิงหลายคนถูกแอบถ่ายวิดีโอใน "พฤติกรรมที่ไร้มลทิน" คือเปลี่ยนใส่ชุดว่ายน้ำ มีความเห็นต่างกันเกี่ยวกับ "ความตั้งใจ" ที่กล่าวไว้ในการทดสอบโดสต์ (ในเกณฑ์สุดท้าย)
ประเด็นก็คือ การกำหนดว่าภาพนั้นเร้าอารมณ์หรือไม่ ควรจะเป็นกฎเกณฑ์ที่เป็นกลาง ๆ (คือเป็นปรวิสัย) ใช้ต่อการออกแบบรูป หรือควรจะเป็นผลจริง ๆ ของรูปนั้นต่อจำเลยคนใดคนหนึ่ง (ที่เป็นอัตวิสัย)
ศาสตราจารย์กฎหมายหญิงผู้หนึ่ง วิพากษ์วิจารณ์การทดสอบนี้ เพราะทำให้สาธารณชนต้องดูรูปของเด็กในลักษณะที่คนใคร่เด็กจะดู เพื่อที่จะกำหนดว่ารูปเหล่านั้นสมควรหรือไม่
"เพราะว่าทุกสิ่งทุกอย่างกลายเป็นสื่อลามกอนาจารเด็กตามมุมมองของกฎหมาย จะเป็นเด็กใส่เสื้อผ้า เด็กเขิน เด็กในสิ่งแวดล้อมที่มีเด็ก บางทีตัวเด็กเองอาจได้กลายเป็นสิ่งลามกอนาจารไปแล้ว"
ส่วนนักวิชาการอีกท่านหนึ่งให้ข้อสังเกตว่า "การประยุกต์ใช้องค์ต่าง ๆ เหล่านี้ ดังที่พบในคดี 'Knox' ทำให้ต้องวิเคราะห์อย่างยืดยาวซึ่งสื่อต่าง ๆ ที่คนโดยมากในอดีตจะไม่ถือว่าลามกอนาจารหรือว่าเกี่ยวข้องกับเพศ
และเพราะจะต้องผ่านการวิเคราะห์เช่นนี้ ตำรวจ ผู้พิพากษา ทนาย และโดยที่สุดคือสาธารณชน ก็จะถูกบังคับให้ดูอย่างละเอียดลออซึ่งรูปภาพของเด็ก (และโดยทั่วไปซึ่งเด็กด้วย) ที่ไม่เป็นพิษเป็นภัยเพิ่มขึ้นเรื่อย ๆ เพื่อที่จะกำหนดว่า เด็กที่อยู่ในรูปอาจจะทำอะไรเกี่ยวกับเพศหรือไม่"
อันชลุส
อันชลุส (, ท. การผนวก หรือ การเชื่อมโยง) เป็นคำโฆษณาชวนเชื่อนาซีสำหรับการบุกครองและการรวมประเทศออสเตรียเข้ากับเยอรมนีในเดือนมีนาคม ค.ศ. 1938
ออสเตรีย (ประเทศเพื่อนบ้านของเยอรมนี) ถูกเยอรมันเข้าบุกครองเมื่อวันที่ 12 มีนาคม ค.ศ. 1938 มีแรงกดดันหลายปีจากผู้สนับสนุนทั้งในออสเตรียและเยอรมนี (ทั้งนาซีและมิใช่นาซี) สำหรับขบวนการ "ไฮม์อินส์ไรช์" ก่อนหน้านี้ นาซีเยอรมนีให้การสนับสนุนพรรคสังคมนิยมแห่งชาติออสเตรีย (พรรคนาซีออสเตรีย) ในความพยายามยึดอำนาจจากรัฐบาลแนวร่วมปิตุภูมิของออสเตรีย
เมื่อเผชิญกับการจลาจลโดยพรรคนาซีออสเตรียขนาดเล็กแต่รุนแรง และข้อเรียกร้องของเยอรมันที่มากกว่าเดิม นายกรัฐมนตรีคูร์ท ชุชนิกก์ จึงจัดการลงประชามติในประเด็นดังกล่าว โดยทราบว่าชาวออสเตรียส่วนใหญ่จะออกเสียงลงคะแนนสนับสนุนการธำรงเอกราชของออสเตรีย แต่ก่อนการลงประชามติ ฮิตเลอร์ขู่บุกครอง และเรียกร้องให้นายกรัฐมนตรีฟอน ชุชนิกก์ ลาออก และแต่งตั้งอาร์ทูร์ ไซสส์-อินควาร์ท จากพรรคสังคมนิยมแห่งชาติแทน ฮิตเลอร์ที่เบื่อจะรอ สั่งการบุกครองให้ดำเนินการในเช้าวันที่ 12 มีนาคม เมื่อไซสส์-อินควาร์ทส่งโทรเลขของเขาได้ ก็ค่อนข้างชัดเจนต่อชาวโลกว่าคำขอนั้นเป็นละคร และโดยธรรมชาติ การลงประชามติของชุชนิกก์ถูกนาซีที่เพิ่งตั้งยกเลิก
นาซีที่เพิ่งตั้งโอนอำนาจให้เยอรมนีภายในสองวัน และกำลังเวร์มัคท์เข้าออสเตรียเพื่อบังคับอันชลุส นาซีจัดการลงประชามติในดินแดนในบังคับของไรช์ทั้งหมดในเดือนต่อมา โดยถามประชาชนว่าให้สัตยาบันเรื่องที่ยุติแล้ว และอ้างว่าร้อยละ 99.7561 ของคะแนนเสียงในประเทศออสเตรียสนับสนุน พลเมืองออสเตรียเชื้อสายยิวถูกห้ามลงประชามติ
แม้ฝ่ายสัมพันธมิตรถูกผูกมัดให้รักษาเงื่อนไขของสนธิสัญญาแวร์ซายและสนธิสัญญาแซ็ง-แฌร์แม็ง ซึ่งเจาะจงห้ามสหภาพออสเตรียและเยอรมนี แต่ปฏิกิริยาของชาติเหล่านั้นมีเพียงคำพูดและเป็นสายกลางเท่านั้น ไม่มีการเผชิญหน้าทางทหาร แม้แต่ผู้คัดค้านการผนวกที่แข็งกร้าวที่สุด โดยเฉพาะอย่างยิ่งอิตาลีฟาสซิสต์ ฝรั่งเศส และบริเตน ("แนวสเตรซา") ยังสงบอยู่
อันชลุสเป็นก้าวสำคัญแรก ๆ ในการสร้างไรช์มหาเยอรมันของฮิตเลอร์เพื่อให้รวมชาติพันธุ์เยอรมันทั้งหมดและที่ดินและดินแดนทั้งหมดที่จักรวรรดิเยอรมันเสียในสงครามโลกครั้งที่หนึ่ง แม้ออสเตรียไม่เคยเป็นส่วนหนึ่งของประเทศเยอรมนีคริสต์ศตวรรษที่ 20 (การสร้างเอกภาพเยอรมนีในคริสต์ศตวรรษที่ 19 สร้างรัฐชาติที่ปรัสเซียครอบงำใน ค.ศ. 1871 เหลือออสเตรียนอก "เลสเซอร์เยอรมนี") แต่ออสเตรียเป็นเป้าหมายถัดไปตามเหตุผล ก่อนหน้าการบุกครองออสเตรียใน ค.ศ. 1938 ไรช์ที่สามส่งหทารกลับเข้าประจำไรน์แลนด์ และเขตซาร์ถูกคืนให้เยอรมนีหลังการยึดครอง 15 ปีโดยการลงประชามติ หลังอันชลุส ฮิตเลอร์มุ่งเป้าไปเชโกสโลวาเกีย ทำให้เกิดวิกฤตการณ์ระหว่างประเทศซึ่งนำไปสู่ความตกลงมิวนิกในเดือนกันยายน ค.ศ. 1938 ทำให้ไรช์ที่สามควบคุมซูเดเทินลันด์ซึ่งเป็นอุตสาหกรรมและมีประชากรชาติพันธุ์เยอรมันครอบงำอยู่ ในเดือนมีนาคม ค.ศ. 1939 จากนั้นฮิตเลอร์รื้อถอนเชโกสโลวาเกียโดยรับรองเอกราชของสโลวาเกียแล้วทำให้ชาติส่วนที่เหลือเป็นรัฐในอารักขา ในปีเดียวกัน ลิทัวเนียคืนเมเมิลลันด์ให้เยอรมนี
ด้วยอันชลุส สาธารณรัฐออสเตรียที่พูดภาษาเยอรมันไม่เป็นรัฐเอกราชอีกต่อไป เมื่อสงครามโลกครั้งที่สอง พวกอนุรักษนิยม ประชาธิปไตยสังคม และคอมมิวนิสต์ตั้งรัฐบาลออสเตรียชั่วคราวภายใต้การนำของคาร์ล เรนเนอร์เมื่อวันที่ 27 เมษายน ค.ศ. 1945 (เมื่อเวียนนาถูกกองทัพแดงยึดครองแล้ว) รัฐบาลยกเลิกอันชลุสในวันเดียวกันและฝ่ายสัมพันธมิตรรับรองตามกฎหมายในหลายเดือนถัดมา ใน ค.ศ. 1955 สนธิสัญญารัฐออสเตรียสถาปนาออสเตรียเป็นรัฐเอกราชอีกครั้ง